

บันทึกข้อความ

**ส่วนราชการ** สำนักงานส่งเสริมการปกครองท้องถิ่นจังหวัดชัยนาท (กลุ่มงานกฎหมายฯ) โทร.0-5641-6380

**ที่**  ชน 0023.4/  **วันที่**  กรกฎาคม 2565

**เรื่อง** สำรวจที่ดินสาธารณประโยชน์ในเขตพื้นที่รับผิดชอบซึ่งมีหนังสือสำคัญสำหรับที่หลวงและไม่มีหนังสือ

สำคัญสำหรับที่หลวง (น.ส.ล.)

เรียน ท้องถิ่นจังหวัดชัยนาท

**1. ต้นเรื่อง**

๑.๑กรมส่งเสริมการปกครองท้องถิ่นมีหนังสือ ด่วนที่สุด ที่ มท 080๔.๖/ว ๒๐๓๖ ลงวันที่   
๔ กรกฎาคม 2565 แจ้งว่า ปลัดกระทรวงมหาดไทยมีข้อสั่งการให้กรมส่งเสริมการปกครองท้องถิ่นแจ้งองค์กรปกครองส่วนท้องถิ่นสำรวจและขึ้นทะเบียนที่ดินสาธารณประโยชน์ โดยการรังวัดตรวจสอบหนังสือสำคัญสำหรับที่หลวง (น.ส.ล.) ในเขตพื้นที่รับผิดชอบ เพื่อจัดการปักหลักหมายเขตที่ดินและแผ่นป้ายบอกชื่อ พร้อมรูปแผนที่ในป้ายในการประชุมขับเคลื่อนและติดตามนโยบายของรัฐบาลและภารกิจสำคัญของสำนักงานปลัดกระทรวงมหาดไทย และหน่วยงานในสังกัดกระทรวงมหาดไทย ประจำปีงบประมาณ พ.ศ. ๒๕๖๕ (เดือนมิถุนายน ๒๕๖๕) เมื่อวันศุกร์ที่ ๒๔ มิถุนายน ๒๕๖๕ ณ ห้องประชุมราชบพิธ ชั้น ๕ อาคารดำรงราชานุสรณ์ จึงขอความร่วมมือจังหวัดแจ้งองค์กรปกครองส่วนท้องถิ่นพิจารณาดำเนินการสำรวจที่ดินสาธารณประโยชน์ในเขตพื้นที่รับผิดชอบ  
ซึ่งมีหนังสือสำคัญสำหรับที่หลวง และไม่มีหนังสือสำคัญสำหรับที่หลวง (น.ส.ล.) ทั้งที่ดินสาธารณประโยชน์ที่มีข้อมูลและไม่มีข้อมูลปรากฏในระบบสืบค้น น.ส.ล. กรมที่ดิน (e-LandsPublic) และขอให้ดำเนินการรวบรวมและส่งข้อมูลหนังสือสำคัญสำหรับที่หลวง (น.ส.ล.) ภายในวันอังคารที่ ๕ กรกฎาคม ๒๕๖๕ เพื่อจะได้รายงานให้กระทรวงมหาดไทยทราบต่อไป **(เอกสาร ๑)**

๑.๒ เมื่อวันจันทร์ที่ ๔ กรกฎาคม ๒๕๖๕ กลุ่มงานกฎหมาย ระเบียบและเรื่องร้องทุกข์   
ได้ดำเนินการแจ้งประสานท้องถิ่นอำเภอ ทุกอำเภอ ผ่านทางแอปพลิเคชัน LINE กลุ่มสำนักงานส่งเสริม  
การปกครองท้องถิ่นจังหวัดชัยนาทเรียบร้อยแล้ว **(เอกสาร ๒)**

**2. ข้อพิจารณา**


กลุ่มงานกฎหมาย ระเบียบและเรื่องร้องทุกข์พิจารณาแล้วเห็นว่า เพื่อให้การสำรวจที่ดินสาธารณประโยชน์ในเขตพื้นที่รับผิดชอบซึ่งมีหนังสือสำคัญสำหรับที่หลวง และไม่มีหนังสือสำคัญสำหรับที่หลวง (น.ส.ล.) ทั้งที่ดินสาธารณประโยชน์ที่มีข้อมูลและไม่มีข้อมูลปรากฏในระบบสืบค้น น.ส.ล. กรมที่ดิน (e-LandsPublic) เป็นไปด้วยความเรียบร้อย จึงเห็นควรให้แจ้งองค์กรปกครองส่วนท้องถิ่นในพื้นที่จังหวัดชัยนาทดำเนินการตามข้อสั่งการในข้อ ๑.๑

**3. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงท้องถิ่นอำเภอ ทุกอำเภอ นายกองค์การบริหารส่วนจังหวัดชัยนาท และนายกเทศมนตรีเมืองชัยนาทที่เสนอมาพร้อมนี้

(นางสาวพรทิพย์ ศรีงาม)

ผู้อำนวยการกลุ่มงานกฎหมาย ระเบียบและเรื่องร้องทุกข์)



บันทึกข้อความ

**ส่วนราชการ** สำนักงานส่งเสริมการปกครองท้องถิ่นจังหวัดชัยนาท (กลุ่มงานกฎหมายฯ) โทร.0-5641-6380

**ที่**  ชน 0023.4/ว  **วันที่**  กรกฎาคม 2565

**เรื่อง** สำรวจที่ดินสาธารณประโยชน์ในเขตพื้นที่รับผิดชอบซึ่งมีหนังสือสำคัญสำหรับที่หลวงและไม่มีหนังสือ

สำคัญสำหรับที่หลวง (น.ส.ล.)

เรียน ท้องถิ่นอำเภอ ทุกอำเภอ

ด้วยกรมส่งเสริมการปกครองท้องถิ่นแจ้งว่า ปลัดกระทรวงมหาดไทยมีข้อสั่งการให้กรมส่งเสริมการปกครองท้องถิ่นแจ้งองค์กรปกครองส่วนท้องถิ่นสำรวจและขึ้นทะเบียนที่ดินสาธารณประโยชน์ โดยการรังวัดตรวจสอบหนังสือสำคัญสำหรับที่หลวง (น.ส.ล.) ในเขตพื้นที่รับผิดชอบ เพื่อจัดการปักหลักหมายเขตที่ดิน  
และแผ่นป้ายชื่อ พร้อมรูปแผนที่ในป้ายในการประชุมขับเคลื่อนและติดตามนโยบายของรัฐบาลและภารกิจสำคัญของสำนักงานกระทรวงมหาดไทย และหน่วยงานในสังกัดกระทรวงมหาดไทย ประจำปีงบประมาณ พ.ศ. ๒๕๖๕ (เดือนมิถุนายน ๒๕๖๕) เมื่อวันศุกร์ที่ ๒๔ มิถุนายน ๒๕๖๕ ณ ห้องประชุมราชบพิธ ชั้น ๕ อาคารดำรงราชานุสรณ์ จึงขอความร่วมมือจังหวัดแจ้งองค์กรปกครองส่วนท้องถิ่นพิจารณาดำเนินการสำรวจที่ดินสาธารณประโยชน์ในเขตพื้นที่รับผิดชอบซึ่งมีหนังสือสำคัญสำหรับที่หลวง และไม่มีหนังสือสำคัญสำหรับที่หลวง (น.ส.ล.) ทั้งที่ดินสาธารณประโยชน์ที่มีข้อมูลและไม่มีข้อมูลปรากฏในระบบสืบค้น น.ส.ล. กรมที่ดิน (e-LandsPublic) รายละเอียดปรากฏตามสำเนาหนังสือกรมส่งเสริมการปกครองท้องถิ่น ด่วนที่สุด ที่ มท 080๔.๖/ว ๒๐๓๖ ลงวันที่ ๔ กรกฎาคม 2565 ที่แนบส่งมาพร้อมนี้

เพื่อให้การสำรวจที่ดินสาธารณประโยชน์ในเขตพื้นที่รับผิดชอบซึ่งมีหนังสือสำคัญสำหรับที่หลวง และไม่มีหนังสือสำคัญสำหรับที่หลวง (น.ส.ล.) ทั้งที่ดินสาธารณประโยชน์ที่มีข้อมูลและไม่มีข้อมูลปรากฏ  
ในระบบสืบค้น น.ส.ล. กรมที่ดิน (e-LandsPublic) เป็นไปด้วยความเรียบร้อย จึงขอให้แจ้งองค์กรปกครองส่วนท้องถิ่นในพื้นที่ดำเนินการตอบแบบสำรวจดังกล่าวแล้วรายงานให้จังหวัดชัยนาททราบ ภายในวันอังคารที่ ๕ กรกฎาคม ๒๕๖๕

จึงเรียนมาเพื่อดำเนินการ